ഇന്ത്യയില് നിന്നുള്ള വിമാനങ്ങളുടെ വിലക്ക് നീക്കി കാനഡ ന്യൂഡല്ഹി: ഇന്ത്യയില് നിന്നുള്ള വിമാനങ്ങളുടെ വിലക്ക് നീക്കി കാനഡ. ഒരു മാസം നീണ്ട വിമാനവിലക്കിനാണ് ഇതോടെ അന്ത്യമാവുന്നത്. നേരത്തെ ഇന്ത്യയില് നിന്നും കോമേഴ്സല്, സ്വകാര്യ വിമാനങ്ങളുടെ സര്വീസ് സെപ്തംബര് 26 വരെ കാനഡ നിര്ത്തിവെച്ചിരുന്നു. ഈ കാലാവധി പൂര്ത്തിയായതിന് പിന്നാലെയാണ് ഇന്ത്യയില് നിന്നുള്ള വിമാനങ്ങള്ക്ക് അനുമതി നല്കിയത്.ഇന്ത്യയില് നിന്നുള്ള യാത്രക്കാര്ക്ക് ഇനി മുതല് കാനഡയിലേക്ക് യാത്ര ചെയ്യാം. സുരക്ഷമുന്കരുതലുകള്ക്കൊപ്പം അംഗീകൃത ലബോറട്ടറി നല്കുന്ന കോവിഡ് നെഗറ്റീവ് സര്ട്ടിഫിക്കറ്റ് കൂടി വേണം. സെപ്തംബര് 27 മുതല് എയര് കാനഡ ഇന്ത്യയില് നിന്നും സര്വീസ് ആരംഭിക്കും. സെപ്തംബര് 30നാണ് എയര് ഇന്ത്യ സര്വീസ് ആരംഭിക്കുക.കാനഡയിലേക്ക് എത്തുന്നവര് ഡല്ഹി അന്താരാഷ്ട്ര വിമാനത്താവളത്തില് നിന്നും എടുത്ത കോവിഡ് നെഗറ്റീവ് സര്ട്ടിഫിക്കറ്റാണ് ഹാജരാക്കേണ്ടത്. യാത്രക്ക് 18 മണിക്കൂര് മുമ്ബ് ടെസ്റ്റെടുക്കണം. ഇതിനൊപ്പം വാക്സിന് വിവരങ്ങള് കാന് മൊബൈല് ആപിലോ വെബ്സൈറ്റിലോ അപ്ലോഡ് ചെയ്യണം. മറ്റ് രാജ്യങ്ങള് വഴി കാനഡയിലേക്ക് എത്തുന്നവര് മൂന്നാമതൊരു രാജ്യത്ത് നിന്നുള്ള കോവിഡ് നെഗറ്റീവ് സര്ട്ടിഫിക്കറ്റാണ് ഹാജരാക്കേണ്ടത്.